Richard Herrmann

Fritz Richard Herrmann (1919–2010) var en norsk journalist, sakprosaforfatter og kringkastingsmann. Han var blant annet NRKs London-korrespondent 1964–1977 og skrev en rekke bøker om britisk historie og hverdagsliv. Han var med å etablere NRKs nye radiokanal P2.

 Liv og virke 
Richard Herrmann var sønn av verksmester Carl Richard Herrmann (1888–1966) og hans hustru Karoline Marie Andersen (1894–1977). 

Etter examen artium i Larvik i 1939 studerte han filologi ved Universitetet i Oslo. 

Journalist
Han fikk tilbud om ansettelse i Norsk Telegrambyrå (NTB) høsten 1941. Byrået var på det tidspunkt i ferd med å bli nazifisert, og det var et krav om at de ansatte skulle melde seg inn i Nasjonal Samling. Herrmanns medlemskap varte bare noen uker. De fleste NTB-medarbeiderne som arbeidet i det nazifiserte NTB under krigen, unngikk strafferettslig forfølgelse, men Norsk Presseforbund bestemte at disse ble utelukket som medlemmer i en periode.

Han giftet seg i 1948 med sykepleier Torlaug Lea (11. august 1919 – 19. desember 2007), datter av fabrikkeier Gustav Lea og Teresia Jensen.

Herrmann var ansatt i Reuters' europeiske avdeling i London fra 1952 til 1964. Fra 1961 var han som redaktør for Reuters' britiske avdeling.Richard Herrmann - Norsk biografisk leksikonMaria Nakken: En studie av NRKs utenrikskorrespondentnett 1964-2004 - Institutt for medier og kommunukasjon/UiO 2007) s. 35-36 Fra 1952 var han frilansmedarbeider i NRK, før han ble fast London-korrespondent for NRK fra 1964 til 1975. Etter at han kom tilbake til NRK i Oslo arbeidet han fra 1977 i Radioens programsekretariat til 1984. Her hadde han ansvar for oppbygging av NRK P2. Han hadde også en rekke radiokåserier i perioden. 

Herrmann har skrevet flere bøker om britenes historie og samfunns- og dagligliv.

Han ble tildelt Narvesenprisen for fremragende journalistisk virksomhet i 1967.

 Bibliografi 
 1967 – Over til London
 1968 – Paradisveien
 1970 – Bak den svarte døren
 1972 – Under Big Ben
 1976 – Da ballen ble rund og andre historier om engelsk fotball
 1976 – Kvinner for freden
 1983 – London: Mine gleders by
 1985 – Seks skudd ved sengetid og andre mord
 1986 – Livet med Elizabeth og andre kongelige personer
 1986 – Død mann fra skyene – historiene om Donald Hume, John Christie, John George Haigh og Neville Heath (bare som lydbok)
 1987 – Victoria: en dronning for sin tid
 1988 – Maria Stuart og hennes verden
 1990 – Gammel krone for ny tid: da solen gikk ned over det britiske verdensriket
 1991 – En dikter fra Stratford (bare som lydbok)
 1992 – Med skjebnen i hånden: Churchill-slekten i krig og fred
 1993 – Fotballen: Den alvorlige leken

 Priser 
 Honorary Member av Order of the British Empire (MBE)
 Narvesenprisen 1967
 Bokhandlernes «Takk for boken», 1969 for Paradisveien: En gate i London
 Lytterprisen 1974
 Cappelenprisen 1983
 Riksmålsforbundets litteraturpris 1988

 Referanser 

 Eksterne lenker 
 NRK Gull har lagt ut alle Richard Herrmanns radiokåserier på nett
 «Jeg tok verdenshistorien i hånden», artikkel hos Aftenposten.no, 11.11.2000
 Digitaliserte bøker av Herrmann hos Nasjonalbiblioteket.

Kategori:Norske journalister
Kategori:Norske radioprogramledere
Kategori:Norske sakprosaforfattere
Kategori:Norske biografer
Kategori:NRK-journalister
Kategori:NRK-korrespondenter
Kategori:Programledere for NRK Radio
Kategori:Norske journalister under andre verdenskrig
Kategori:Vinnere av Cappelenprisen
Kategori:Vinnere av Bokhandlerprisen
Kategori:Lytterprisen
Kategori:Honorære utnevnelser til Order of the British Empire
Kategori:Personer begravet på Vestre gravlund
Kategori:Personer fra Larvik kommune
Kategori:Order of the British Empire (MBE)